Η αλήθεια είναι ότι πολλές φορές στο παρελθόν, είχαν ψάξει για το μυστικό, όμως δεν τα είχε βοηθήσει κανείς. Έτσι, απογοητεύτηκαν και τα παράτησαν.

Βέβαια, αρκετές φορές τα μικρά πολύχρωμα παιδιά άκουγαν περίεργες μουσικές, περίεργους ψιθύρους, αλλά δεν **μπορούσαν** να καταλάβουν από πού έρχονταν. Ακόμη πιο παράξενο ήταν ότι τους μαγικούς αυτούς ήχους τους άκουγαν μόνο τα παιδιά, ενώ οι μεγάλοι δεν τους άκουγαν ποτέ. Έτσι δε μπορούσε κανένας μεγάλος να τους βοηθήσει. Πολύ γρήγορα έπαψαν να δίνουν σημασία σ’ αυτούς τους παράξενους ήχους. Μερικές φορές μάλιστα νόμιζαν πως ήταν της φαντασίας τους.

Ένα πρωινό τα πολύχρωμα παιδιά αποφάσισαν να **καθαρίσουν** τη σοφίτα του Παράξενου Πράσινο - Λαχανί Καπέλου. Ο Νερένιος, που ήταν και το μεγαλύτερο παιδί, έβαλε όλα τα παιδιά στη σειρά και άρχισαν να αδειάζουν τη σοφίτα. Αν και ήταν πολύ κουραστική δουλειά, όλα δούλευαν με κέφι. Τραγουδούσαν, γελούσαν και πείραζε το ένα το άλλο. Τα μεγαλύτερα παιδιά βοηθούσαν τα μικρότερα όταν εκείνα δεν μπορούσαν να κουβαλήσουν μόνα τους ένα βαρύ αντικείμενο.

Ξαφνικά ο Κοκκινοφύκης από το βάθος της σοφίτας **φώναξε** δυνατά στα υπόλοιπα παιδιά: «Ελάτε όλοι εδώ. Υπάρχει ένα μεγάλο μπαούλο και δεν μπορώ να το μετακινήσω. Χρειάζομαι τη βοήθειά σας».

Διαβάζω το κείμενο και απαντώ ολοκληρωμένα:

* Γιατί κανείς μεγάλος δε μπορούσε να βοηθήσει τα παιδιά να ανακαλύψουν το μυστικό;
* Πώς τα παιδιά καθάρισαν τη σοφίτα του Παράξενου Πράσινο - Λαχανί Καπέλου;

Ρήματα

Ρήματα είναι οι λέξεις που φανερώνουν ότι:

Κάτι κάνω (διαβάζω)

Κάτι παθαίνω (λερώνομαι)

Βρίσκομαι σε μια κατάσταση (κοιμάμαι)

Κυκλώνω τα ρήματα του κειμένου και τα γράφω εδώ ή στο τετράδιό μου:

Κλίνω τα ρήματα **μπορώ,** **καθαρίζω, φωνάζω** στην Οριστική ***Ενεστώτας (τώρα)***, ***Παρατατικός (χθες συνέχεια)***

|  |
| --- |
| ***Ενεστώτας (τώρα)*** |
| Εγώ | μπορώ | καθαρίζω | φωνάζω |
| Εσύ |  |  |  |
| Αυτός |  |  |  |
| Εμείς |  |  |  |
| Εσείς |  |  |  |
| Αυτοί |  |  |  |

|  |
| --- |
| ***Παρατατικός (χθες συνέχεια*** |
| Εγώ |  |  |  |
| Εσύ |  |  |  |
| Αυτός |  |  |  |
| Εμείς |  |  |  |
| Εσείς |  |  |  |
| Αυτοί |  |  |  |

Καλό διάβασμα!!!